“กกต.” ชี้เข้าใจหัวอกผู้ใช้สิทธิ์ใน “นิวซีแลนด์” ย้ำกฎหมายกำหนดให้เป็น “บัตรเสีย!”
“กกต.” ชี้เข้าใจหัวอกผู้ใช้สิทธิ์ใน “นิวซีแลนด์” ย้ำกฎหมายกำหนดให้เป็น “บัตรเสีย!”
28 มี.ค. 2562

ผู้สื่อข่าวรายงานว่า คณะกรรมการการเลือกตั้ง หรือ กกต. แถลงถึงกรณีบัตรเลือกตั้งของประเทศนิวซีแลนด์ จำนวนกว่า 1500 ใบ ที่ลงมติให้กลายเป็นบัตรที่ไม่สามารถนับมานับคะแนนได้นั้น ว่า เข้าใจถึงความรู้สึกของคนไทย และตระหนักถึงความเป็นห่วงในการใช้สิทธิ์เลือกตั้งของคนไทยในนิวซีแลนด์ แต่ผลการพิจารณาที่ออกมานั้นเป็นไปตามข้อกฎหมายที่ได้บัญญัติไว้  ในมาตรา 114 ดังนั้นหากปล่อยให้มีการนำบัตรมานับเป็นคะแนน หากมีผู้ร้อง จะกลายเป็นปัญหาต่อกระบวนการเลือกตั้งในภาพรวมได้ต่อไป